Sunīši (Garkalnes pagasts)
Šis raksts ir par apdzīvotu vietu Garkalnes pagastā. Par citām jēdziena Sunīši nozīmēm skatīt nozīmju atdalīšanas lapu. Sunīši ir ciems Ropažu novada Garkalnes pagastā. Izvietojies starp Rīgas apvedceļu A4 un Lielo Juglu Sunīšu ezera krastos 10 km no pagasta centra Berģiem, 11 km no novada centra Ulbrokas un 21 km no Rīgas centra. Apdzīvotā vieta teritorijā, kur atradās dažas viensētas, sāka veidoties 2002. gadā, kad nekustamo īpašumu tirgū tika piedāvāti apmēram 70 apbūves gabali mežā pie Sunīšu ezera “ar skatu un pieeju ezeram, neskartā priežu mežā.” Objekts tika piedāvāts virtuāli, pirms būvniecības uzsākšanas. Ciema centrālā daļa Sunīšu ezera austrumu krastā ir vienlaidus apbūvēta ar vienģimenes mājām.